
MUITINĖS PAREIGŪNŲ TARNYBINĖS UNIFORMOS ŽIEMINIŲ PUSKOMBINEZONIŲ (ŠILTŲ KELNIŲ SU NUSEGAMOMIS PETNEŠOMIS) SIUVIMO PASLAUGŲ PIRKIMO TECHNINĖ SPECIFIKACIJA

	Rodiklio pavadinimas, dimensija	
	Rodiklio reikšmė

	1. Įsigyjamos paslaugos/prekės
	Muitinės pareigūnų tarnybinės uniformos žieminių puskombinezonių (vyriškų/moteriškų) siuvimo paslaugos.
Žieminių puskombinezonių aprašymas patvirtintas Lietuvos Respublikos finansų ministro 2019 m. vasario 25 d. įsakymu Nr. 1K-56 „Dėl Lietuvos Respublikos vidaus tarnybos statuto įgyvendinimo finansų ministro valdymo srityje“ (su visais pakeitimais ir papildymais).

	2. Sutarties tipas, laikotarpis
	1. Su tiekėju bus sudaroma tarnybinės uniformos žieminių puskombinezonių (toliau tekste – šiltos kelnės su nusegamomis petnešomis, arba kelnės, arba prekės, arba gaminiai) viešojo pirkimo – pardavimo siuvimo paslaugų sutartis (toliau – Sutartis).
2. Sutarties galiojimo terminas – 36 mėnesiai nuo sutarties įsigaliojimo dienos. 

	3. Planuojami įsigyti kiekiai
	3. Planuojami įsigyti maksimalūs kiekiai:
4. Šiltos kelnės su  nusegamomis petnešomis (vyriškos/moteriškos) – 2000 vnt.
5. Planuojamų įsigyti prekių maksimalūs kiekiai pateikiami visam numatytam Sutarties galiojimo laikotarpiui (36 mėnesiai). Pirkėjas neįsipareigoja per 36 mėn. Sutarties galiojimo laikotarpį išpirkti viso prekių maksimalaus kiekio. Vadovaujantis perkančiosios organizacijos poreikiu ir skirtu finansavimu, tikslūs prekių kiekiai su dydžiais bus pateikti pirkimo laimėtojui raštu, atskiru prekių užsakymu.

	4. Konkursiniai pavyzdžiai
	Tiekėjai iki pasiūlymų pateikimo termino pabaigos privalo pateikti pavyzdžius, visiškai atitinkančius techninės specifikacijos reikalavimus. 
Teikiami pavyzdžiai ir jų dydžiai: šiltos kelnės su nusegamomis petnešomis vyriškos 104/182 – 1 vnt., šiltos kelnės su nusegamomis petnešomis moteriškos – 96/164 – 1 vnt.
Jei pateikti pavyzdžiai neatitinka techninės specifikacijos reikalavimų, pasiūlymas laikomas neatitinkančiu pirkimo sąlygų.
Laimėjusio pasiūlymo pavyzdžiai tvirtinami, kaip pavyzdžiai etalonai ir lieka Pirkėjui, kol bus įvykdyta Sutartis. 

	5. Prekių tiekimo terminas
	Prekės turi būti pagamintos ir Tiekėjo sąskaita pristatytos ne vėliau kaip per 4 mėnesius nuo pirkėjo užsakymo raštu pateikimo dienos.

	6. Prekių pristatymo vietos
	8. 	Prekės turės būti pristatomos pagal nurodytas prekių pristatymo vietas ir adresus (pristatymo vieta ir adresas gali būti patikslinti prieš pristatant Prekes). Pristatant prekes, prekių priėmimo perdavimo aktai turi būti išrašyti kiekvienam gavėjui, juose pateikiant pristatomų prekių kiekius ir vertę. Sąskaitos faktūros pateikiamos atskirai kiekvienam prekių gavėjui pagal nurodytas prekių pristatymo vietas ir adresus, mokėtojas nurodomas – Muitinės departamentas prie Lietuvos Respublikos finansų ministerijos.
9.  (pvz. mokėtojas – Muitinės departamentas prie Lietuvos Respublikos finansų ministerijos, gavėjas – Vilniaus teritorinė muitinė). 
10. Prekių pristatymo vietos, adresai:
Vilniaus teritorinė muitinė - Naujoji Riovonių g. 3, Vilnius;
Kauno teritorinė muitinė – Jovarų g. 3, Kaunas;
Klaipėdos teritorinė muitinė - Perkėlos g. 1C, Klaipėda;
Muitinės kriminalinė tarnyba - Žalgirio g. 127, Vilnius;
Muitinės mokymo centras – Jeruzalės g. 25, Vilnius;
Muitinės departamentas – V. Kudirkos g. 18-3, Vilnius.

	7. Atitikimas specifikacijai
	6. Šiltos kelnės su nusegamomis petnešomis turi atitikti techninius brėžinius ir šios specifikacijos reikalavimus.

	8. Reikalavimai gaminių konstravimui
	Gaminių konstravimui turi būti panaudoti standarto LST ISO 8559 arba kito lygiaverčio duomenys.
Moteriški gaminiai nuo vyriškų gaminių skiriasi užsegimu (jei jis yra) ir drabužių konstravimu.

	9. Reikalavimai gaminių dydžių nustatymui
	Gaminių dydžių skalė nustatoma vadovaujantis LST EN 13402 standarto reikalavimais, normalaus kūno sudėjimo figūrai, bei Lietuvos muitinėje priimtą dydžių sistemą. 

	10. Gaminių dydžiai
	Vyrų uniformos dydžiai: nuo 88 iki 136, ūgiai: nuo 164 iki 206; Moterų uniformos dydžiai: nuo 80 iki 136; ūgiai: nuo 158 iki 194.
Esant būtinybei, gali būti pareikalauta sukonstruoti ir pagaminti nestandartinių dydžių, neviršijant 2% užsakyto kiekio. 

	11. Gaminių matų lentelės
	Matų lentelės derinamos su tiekėju pasirašius Sutartį. Tiekėjas ne vėliau kaip per 10 dienų nuo Sutarties įsigaliojimo dienos turi pateikti derinimui ir tvirtinimui šiltų kelnių su nusegamomis petnešomis (vyriškų/moteriškų) matų lenteles.
Gaminių bazinių dydžių išmatavimai pateikti 4 lentelėje.
Esant poreikiui, derinant su tiekėju visų dydžių matų lenteles, gaminių bazinio dydžio išmatavimai, gali būti nežymiai patikslinti ir/ar pakoreguoti, jeigu tai neblogins gaminio konstrukcijos, savybių ir išvaizdos.

	12.  Medžiagų
 techninės charakteristikos
	Šiltų kelnių su nusegamomis petnešomis siuvimui naudojamos medžiagos ir spalvos turi atitikti rodiklius, pateiktus 1-3 lentelėse.  

	13. Reikalavimai siuvimo siūlams, kitiems siuvimo priedams
	Siuvimo siūlų ir gaminių siuvime panaudotų siuvimo priedų (sagos, kibūs tekstiliniai užsegimai, spaudės, ir pan.) spalva derinama prie pagrindinės medžiagos spalvos. 
Siuvimo siūlai turi būti poliesteriniai arba lygiavertės kokybės, jų storis ir dygsnių tankumas turi užtikrinti siūlių stiprumą, tamprumą, bei stabilumą eksploatacijos metu.
Siuvimo priedai turi būti kokybiški, patikimai tarnauti dėvėjimo metu.

	14. Techniniai kokybiniai reikalavimai prekėms, jų siuvimo siūlėms
	Gaminių konstrukcijos turi būti tinkamos - nevaržyti judesių. Gaminiai turi turėti gerą prekinę išvaizdą, jų porinės detalės ir jų išdėstymas turi būti simetriški.
7. Gaminių technologinis apdirbimas ir siūlių kokybė turi atitikti bendrus šios kategorijos/rūšies drabužių kokybės reikalavimus, keliamus gaminių technologiniam apdirbimui, siūlėms ir medžiagoms. Siūlėse negali būti nutrūkusių siūlų, nesusiūtų tarpų, sudūrimų, dygsnių praleidimų, paraukimų, ištempimų, nuokarpų, skersinių ar išilginių klosčių. Siūlės turi būti tiesios, nesutrūkti timptelėjus. Gaminio kraštų palankos neturi skersuotis, banguoti. Sujungiamos medžiagos turi būti nepažeistos, be prakirtimų. Gaminiai turi būti be tekstilinių defektų, gerai išvalyti, be dėmių ar paliktų pagalbinių žymių, be siūlgalių, turi būti tinkamai išlaidyti (nesuglamžyti).

	15. Garantinis terminas
	Ne mažiau, kaip 24 mėn. nuo prekės eksploatacijos pradžios.
Nustačius prekių kokybės trūkumus eksploatacijos metu, Tiekėjas nemokamai juos keičia naujais ar atlieka taisymus per 10 (dešimt) darbo dienų nuo defekto nustatymo akto surašymo dienos.

	16. Medžiagų  kokybę bei atitikimą techniniams reikalavimams patvirtinantys dokumentai
	1. Konkurso dalyvis, kartu su pasiūlymo dokumentais, privalo pateikti siūlomų gaminių pagrindinės ir pagalbinių  medžiagų bandymų, atliktų notifikuotoje akredituotoje laboratorijoje, protokolų kopijas: 
- pagrindinės medžiagos atitiktį reikalaujamiems rodikliams (pateiktiems 1 lentelėje) įrodančių dokumentų – nepriklausomos, akredituotos pagal tarptautinius standartus laboratorijos atliktų bandymų protokolų, arba kitų lygiaverčių dokumentų kopijas. Bandymų metodai ir rodiklių reikšmės turi atitikti techniniuose reikalavimuose nurodytus bandymo metodus bei reikšmes; 
- pagalbinių medžiagų (pamušalų, vandeniui nelaidžios medžiagos) naudojamų gaminio gamyboje atitiktį reikalaujamiems rodikliams (pateiktiems 2-4 lentelėse) įrodančių dokumentų – pagalbinių medžiagų gamintojų atliktų bandymų protokolų arba pagalbinių medžiagų gamintojų techninių dokumentų ar kitų lygiaverčių dokumentų kopijas. Bandymų metodai ir rodiklių reikšmės turi atitikti techniniuose reikalavimuose nurodytus bandymo metodus bei reikšmes. Visų teikiamų dokumentų kopijos turi būti patvirtintos tiekėjo. 
Pirkėjo atskiru reikalavimu konkurso laimėtojas privalės pateikti laboratorijos protokolų originalus, patvirtinančius, kad prekė atitinka Pirkėjo nustatytus techninius reikalavimus, nurodytus prekės  techniniuose aprašymuose. Visi bandymai atliekami pagal galiojančius standartus. Bandymų metodai turi atitikti techniniuose reikalavimuose nurodytus (arba lygiaverčius) bandymo metodus, o rodiklių reikšmės turi būti ne blogesnės už reikalaujamas reikšmes.
2. Pirkėjui, kilus pagrįstų abejonių dėl tiekėjo gaminio ar medžiagų charakteristikų ar kokybinių rodiklių, pirkėjas turi teisę atlikti nepriklausomą pateiktų pavyzdžių tyrimą pasirinktoje akredituotoje laboratorijoje, savo lėšomis, o Tiekėjas privalo pateikti tiek pavyzdžių, kiek reikalinga kontroliniams tyrimams atlikti. Kontrolinių tyrimų rezultatai neginčijami ir laikomi galutiniais. Tiekėjo pasiūlymas atmetamas, kaip neatitinkantis techninės specifikacijos, jeigu bent vienas kontrolinių tyrimų rezultatas blogesnis už techninėje specifikacijoje nurodytus minimalius reikalavimus. Esant nepriklausomos laboratorijos tyrimų rezultatams blogesniems už tiekėjo pasiūlyme nurodytas reikšmes, iš Tiekėjo gali būti pareikalauta apmokėti visas Pirkėjo su tuo patirtas išlaidas.

	17. Aplinkos apsaugos kriterijų reikalavimai medžiagai (gaminiui) bei jų atitikimą patvirtinantys dokumentai (taikomi sutarties vykdymo metu)
	8. [bookmark: _Hlk157750891]1.Gaminiams naudojama pagrindinė ir pagalbinės medžiagos turi atitikti minimalius aplinkos apsaugos kriterijus, nustatytus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“, 2 priedo IX skyriuje „Tekstilės gaminiai“.
Sutarties vykdymo metu Tiekėjas turi pateikti atitiktį pagrindžiančius dokumentus, kad galutiniai tekstilės gaminiai (šiltos kelnės su nusegamomis petnešomis) atitinka tiekėjo pasiūlyme pasiūlytas prekes (atitiktį pagrindžiantys dokumentai turi būti pateikti Pirkėjui prieš pristatant prekes):
1.1. kad tekstilės gaminių gamybai naudojamuose tekstilės pluoštuose nėra cheminių medžiagų, pripažintų didelį susirūpinimą keliančiomis cheminėmis medžiagomis ir įrašytų į kandidatinį autorizuotinų cheminių medžiagų sąrašą pagal 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (toliau – REACH reglamentas), 59 straipsnį, jeigu jų koncentracija produkte didesnė kaip 0,1 proc. pagal masę;
1.2. kad tekstilės gaminių gamybai naudojamuose tekstilės pluoštuose nėra kenksmingų cheminių medžiagų, nurodytų Aplinkos ministro įsakymo 9.1.2 punkte.
1.1. ir 1.2. papunkčiams atitiktį reikalavimams įrodantys dokumentai: (Aplinkos ministro įsakymo 9.1.1 ir 9.1.2 papunkčiams) bandymų ataskaita, pripažintos įstaigos arba paskelbtosios (notifikuotos) institucijos atlikto bandymo protokolas, EU Ecolabel arba kitas I tipo ekologinis ženklas, atitinkantis standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“, OEKO-TEX® STANDARD 100 sertifikatas arba kitas lygiavertis įrodymas. 
1.3. medžiagos gamintojo rašytinis patvirtinimas (deklaracija), kad gaminyje naudojamas poliesterio pluoštas atitinka Aplinkos ministro įsakymo 9.2.1 punktą ir yra 100 proc. pagamintas iš perdirbtų atliekų, kartu pateikiant tai įrodančius dokumentus.
2. Sutarties vykdymo metu, Pirkėjui kilus pagrįstų abejonių dėl pateiktų aplinkosauginių reikalavimų atitiktį pagrindžiančių dokumentų ar gaminių neatitikimo nustatytiems minimaliems aplinkos apsaugos kriterijams, Pirkėjas turi teisę kreiptis dėl nepriklausomos ekspertizės atlikimo, t. y. atlikti tekstilės gaminių patikros bandymus pasirinktoje akredituotoje laboratorijoje, savo lėšomis, o Tiekėjas privalo pateikti tiek pavyzdžių, kiek reikalinga kontroliniams tyrimams atlikti. Kontrolinių tyrimų rezultatai neginčijami ir laikomi galutiniais. Jei bandymų rezultatai rodo, kad tekstilės gaminiai neatitinka tiekėjo nustatytų minimalių aplinkosauginių reikalavimų, Tiekėjo bus pareikalauta apmokėti visas Pirkėjo su tuo patirtas išlaidas, ir bus taikomos Sutartyje numatytos sankcijos.

	18. Gaminių ženklinimas, reikalavimai vidinėms etiketėms
	Kiekvienas gaminys turi būti paženklintas ir pažymėtas pagal Lietuvos Respublikoje galiojančią tvarką. Gaminio vidinėje etiketėje turi būti neišplaunamais dažais nurodytas gamintojas, dydis, audinio sudėtis, pagaminimo metai, priežiūros ženklų simboliai  pagal LST EN ISO 3758 arba lygiaverčius standartus. 

	19. Gaminių pakavimas
	Kiekvienas gaminys turi būti tvarkingai sulankstytas, supakuotas į skaidrų, patvarų, polietileno maišą su daugkartinio užklijavimo (atsegimo/užsegimo) juostele. 
64. Ant kiekvieno gaminio turi būti patikimai pritvirtinta popierinė etiketė, kurioje turi būti nurodytas gamintojas, gaminio pavadinimas, dydis, ūgis. Etiketė tvirtinama taip, kad matytųsi visa išvardinta informacija.
Ant maišo turi būti prilipdyta etiketė, kurioje turi būti nurodytas gamintojas, gaminio pavadinimas, dydis, ūgis. 

	20. Pakavimas į dėžes
	Maišai su gaminiais turi būti supakuoti į kartonines dėžes. Ant dėžės turi būti nurodyta dėžėje esančių gaminių (prekių) pavadinimas, kiekis, dydis, ūgis.

	21. Reikalavimai pakavimo dėžėms
	Vienoje dėžėje turi būti tik vieno modelio, dydžio  gaminiai. Vienos dėžės su gaminiais (prekėmis) svoris neturi viršyti 10 kg.

	22. Aplinkos apsaugos kriterijų reikalavimai pakuotėms bei jų atitikimą patvirtinantys dokumentai
	9. Gaminiai pakuojami į pakuotes, kurios turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos.
10. Atitiktį reikalavimui įrodantys dokumentai – pakuočių gamintojo rašytinis patvirtinimas (deklaracija) ir (ar) techniniai dokumentai ar pakuotės aprašymas, arba kiti lygiaverčiai įrodymai

	23.Atsarginiai priedai
	Plastikiniame maišelyje įpakuotas 1 spaudžių komplektas – pritvirtinamas prie kelnių vidinės ženklinimo etiketės.

	24. Šiltų kelnių su nusegamomis petnešomis modelio aprašymas
	1. Šiltos kelnės su nusegamomis petnešomis (toliau – kelnės arba prekės) turi atitikti bendruosius reikalavimus serijiniu būdu siuvamai tarnybinei uniformai, techninius brėžinius (1 pav.) ir šios specifikacijos reikalavimus.
2. Kelnės siuvamos  iš juodos spalvos audinio, kurio techninės charakteristikos turi atitikti pateiktas 1 lentelėje.
3. Kelnės su ilgomis, į apačią siaurėjančiomis klešnėmis, su juosmeniu ir nusegamomis petnešomis. 
4. Kelnės priekyje užsegamos spiraliniu užtrauktuku. 
5. Kelnių juosmuo priekinėje dalyje – 5,0 ± 0,3 cm pločio, užsegamas dviem juodos spalvos Ø15,0 ± 1,0 mm spaudėmis.
6. Juosmens šonuose  įsiūta tvirta, elastinga 5,0 cm pločio elastinė juosta, persiūta dviem peltakiais. 
7. Kelnių juosmens nugarinė detalė figūrinė, juosmens plotis nugaros centre – 8,5 ± 0,3 cm, šoninėje dalyje - 5,0 ± 0,3 cm. Juosmens nugarinės dalies vidinėje pusėjė prisiuvama petnešų nusegimui skirto spiralinio išsegamo užtrauktuko viena dalis (ilgis 23,0 ± 0,5 cm), kuri uždengiama 2,5 ± 0,3 cm pločio priesiuvu. 
8. Juosmuo su 5 kilpomis diržui (ąselėmis). Kilpų plotis – 4,0 ± 0,3 cm, ilgis – 8,0 ± 0,3 cm. Priekinės ąselės atsegamos 3,5x3,5 cm kibaus tekstilinio audinio juostomis, prisiūtomis vidinėje juosmens pusėje. Viršutiniai ir apatiniai kilpų kraštai prie juosmens ir pagrindo tvirtinami specialiais įtvirčiais (įtvirčių pusautomatis).
9. Nusegamos petnešos susideda iš dviejų sluoksnių pasiūtos figūrinės nugarinės detalės ir  tvirtų elastingų 4,0 cm pločio gumos juostų (petnešų). Nugarinė figūrinė detalė siuvama iš pagrindinio ir pagalbinio audinio ir prie kelnių tvirtinama 23,0 ± 0,5 cm ilgio spiraliniu išsegamu užtrauktuku (kurio viena dalis prisiuvama prie kelnių juosmens vidinės dalies, o kita dalis prie petnešų figūrinės dalies). Gumos juostų (petnešų) ilgio reguliavimui, priekinėje dalyje įverti plastikiniai 4,0 cm pločio (vidinis diametras) gumos ilgio reguliatoriai. Gumos juostos (petnešos) priekinėje dalyje pervertos per plastikines 4,0 cm pločio petnešų kilpas. Prie juosmens priekinėje dalyje petnešos tvirtinamos pravėrus priekio ąseles per plastikines kilpas ir užsegus kibaus tekstilinio užsegimo juostelėmis. 
10. Kelnės priekio puselės su šoninėmis, įleistinėmis kišenėmis, užsegamomis vandeniui nelaidžiais užtrauktukais. Šoninių įleistinių kišenių angos suformuotos kampu (įstriža kryptimi). Kišenių angos viršuje sutvirtintos lystelėmis iš pagalbinio audinio. Lystelės ilgis 2,0 ± 0,2 cm, plotis 1,5 ± 0,2 cm. Kišenės angos ilgis įskaitant lystelę 18,0 ± 0,5 cm. Kišenės angų galuose įtvirčiai (įtvirčių pusautomatis).
11. Judesių laisvumui užtikrinti - klešnių priekio puselės (kelių srityje) suformuotos su įsiuvais, nugarinėje dalyje su įduru (kelių srityje).
12. Ant kelnių klešnių nugarinės dalies 25,0 cm atstumu nuo apačios, terminiu būdu uždedama 5,0 cm pločio perforuota atšvaitinė juosta. Atšvaitinė juosta turi būti kokybiška, sertifikuota pagal LST EN ISO 20471 arba kito lygiaverčio standarto reikalavimus. Atšvaitinė juosta uždėta terminiu būdu ant gaminio, turi nenusiskalbti ir nenusitrinti.
13. Kelnių klešnių šoninių siūlių apačioje, įsiūti klešnės praplatėjimo įdurai, kurie,užsegami vandeniui nelaidžiais užtrauktukais. Klešnės praplatėjimo įduro ilgis 28,0 ± 0,5 cm.
14. Kelnių klešnių  apačia apmėtyta overlocku ir palenkta 3,5 ± 0,2 cm pločiu.
15. Kelnės gaminamos su įsiuvamu pamušalu, kurio techninės charakteristikos nurodytos 2 lentelėje. Pamušalas turi būti slidžiu paviršiumi, nekibus.
16. Pamušalas turi būti prisiūtas prie juosmens ir ties priekio užsegimu.
17. Kelnių judesių laisvumui užtikrinti – klešnių pamušalo priekio puselėse (kelių srityje) suformuotos klostelės, nugarinėje dalyje įsiūti įdurai (kelių srityje), kurie turi būti nupeltakiuoti 0,1-0,2cm peltakiu.
18. Prie pamušalo apačios prijungta 25,0 ± 1,0 cm aukščio apsauginė nuo sniego detalė iš plono, neperšlampančio audinio, kurio techninės charakteristikos pateiktos 3 lentelėje. Apsauginių nuo sniego detalių prisiuvimo siūlė turi būti nupeltakiuota 0,5cm pločio peltakiu.
19. Pamušalo klešnių apačioje, šoninėse siūlėse suformuoti skeltukai, kurių kraštai visu ilgiu susegami 2,5cm ± 0,3 pločio kibia tekstilinės juosta. Skeltukų ilgis 25,0 ± 0,5 cm.
20. Pamušalo klešnių apačioje palankos vidinėje pusėje prisiūta 2,5cm ± 0,3 pločio elastinė juosta su su įaustais latekso siūlais (antipraslydimo elastinė juosta).
21. Užtrauktukų lystelės, klešnių praplatėjimo įdurai, nusegama nugarėlė ir vidinė juosmens dalis siuvami iš pagalbinio audinio (audinio pluoštinė sudėtis – 100 % poliesteris arba kita lygiavertė medžiaga, paviršinis tankis – 130 ± 30 g/m²)).
22. Kelnių priekio ir nugaros vidurio, šoninės siūlės, diržo ąselės, nugarėlė, juosmuo, klešnių platinimo įdūrų apačia, pamušalo skeltukai  nupeltakiuoti vienu 0,1-0,2cm apdailos peltakiu.
23. Kelnių kišenių galai, priekio užsegimas, kilpų (ąselių) viršutiniai ir apatiniai kraštai turi būti užtvirtinti specialiais įtvirčiais (įtvirčių pusautomatis).
24. Patogiam užtrauktukų atsegimui ar užsegimui, prie kišenių ir apačios platinimo įdurų užtrauktukų spynelių turi būti pritvirtinti plastikiniai pakabukai su elastinėmis virvelėmis arba gali būti pritvirtintos perlenktos 1,0 cm pločio ripso juostelės, kurių galutinis ilgis 5,0 ± 0,5 cm. Spalva derinama prie pagrindinio audinio spalvos.
25. Kibūs tekstiliniai užsegimai turi būti derančios prie pagrindinės medžiagos spalvos. Visi nukirpti kibių tekstilinių užsegimų kraštai turi būti apdirbti, kad neirtų. 
26. Kelnių gamybai naudojami spiraliniai užtrauktukai ir vandeniui nelaidūs užtrauktukai. Spiralinių užtrauktukų dantukų takelio plotis – 4,0 ± 1,0 mm., vandeniui nelaidžių užtrauktukų dantukų takelio plotis - 5,0 ± 1,0 mm
27. Moteriškos kelnės nuo vyriškų skiriasi užsegimo kryptimi ir konstrukcija, kuri turi būti atlikta vadovaujantis moteriškos figūros matmenimis, remiantis LST ISO 8559 standarto duomenimis. 












PAGRINDINĖS MEDŽIAGOS TECHNINĖS CHARAKTERISTIKOS (PLONA STRIUKĖ, ŠILTOS KELNĖS SU NUSEGAMOMIS PETNEŠOMIS)

1 lentelė
	Eil.
Nr.
	Rodiklio pavadinimas
	Rodiklio reikšmė
	Bandymų metodo žymuo

	1.
	Pluoštinė sudėtis, % (Daugiasluoksnė medžiaga (angl. „soft shell“), kurios viršutinis sluoksnis mišrios sudėties: poliesteris su elastanu, vidurinis sluoksnis – PTFE membrana, arba kita lygiavertė medžiaga, apatinis sluoksnis – poliesterinis šiauštas trikotažas („flisas“) 

	1.1
	Viršutinis sluoksnis, %
	95 ± 2 % Poliesteris
5 ± 2 % Elastanas
	LST EN ISO 1833 arba kitas lygiavertis

	1.2
	Vidurinis sluoksnis / membrana
	PTFE  (arba kita lygiavertė medžiaga)
	

	1.3
	Apatinis sluoksnis, %
	100 % Poliesteris
	

	2.
	Paviršinis tankis, g/m²
	295 ± 15
	LST EN 12127 arba kitas lygiavertis

	3.
	Matmenų pokytis išskalbus ir išdžiovinus prie 40 °C, %
	± 2,0
	LST EN 5077 arba kitas lygiavertis

	4.
	Atsparumas vandens garams Ret, m²Pa/W-1
	≤ 19
	LST EN ISO 11092 arba kitas lygiavertis

	5.
	Šiluminė varža, m²K/W
	≥ 0,05
	LST EN ISO 11092 arba kitas lygiavertis

	6.
	Atsparumas vandens prasiskverbimui, cm
	Prieš skalbimą ≥ 1400	Comment by Daiva Dilienė: pasitikslinti	Comment by Lina Sartanavičienė: Galime palikti 1400, pažiūrėjau keletą audinių - rodiklis ne perdidelis.
Po 3-jų skalbimų (prie 40 °C) ≥ 1400;
	LST EN ISO 811 arba kitas lygiavertis

	7.
	Atsparumas dilinimui esant 12 kPa slėgiui, sūkiai
	≥ 80 000
	LST EN ISO 12947-2 arba kitas lygiavertis

	8.
	Atsparumas pumpuravimuisi, laipsniais (po 2000 sūkių)
	≥5
	LST EN ISO 12945-2 arba kitas lygiavertis

	9.
	Nusidažymo atsparumas, balais:
	

	9.1
	- sausai trinčiai
	≥ 4
	LST EN ISO 105-X12 arba kitas lygiavertis

	9.2
	- šlapiai trinčiai
	≥ 4
	LST EN ISO 105-X12 arba kitas lygiavertis

	9.3
	- skalbimui prie 40 ˚C
	≥ 4
	LST EN ISO 105-C06 arba kitas lygiavertis

	9.4
	- šviesai
	≥ 4
	LST EN ISO 105-B02 arba kitas lygiavertis

	9.5
	- prakaitui
	≥ 4
	LST EN ISO 105-E04 arba kitas lygiavertis

	10.
	Spalva
	juoda

	artima pagal PANTONE TEXTILE spalvų katalogą (arba kitą lygiavertį) kodui 19-0303 TCX juoda, arba 19-4203 TCX juoda


Pastabos: 
1) atliekant 3 ir 3.5 rodiklių bandymus, skalbimo ir džiovinimo procedūros pagal LST EN ISO 6330: skalbimo procedūra – 4N, džiovinimo būdas – F; 
2) rodikliui 5.5 spalvos pasikeitimą vertinti po 5 skalbimo ciklų;


PAMUŠALO MEDŽIAGOS TECHNINĖS CHARAKTERISTIKOS (ŠILTOS KELNĖS SU NUSEGAMOMIS PETNEŠOMIS)
2 lentelė
	Eil. Nr.
	Rodiklio pavadinimas
	Rodiklio reikšmė
	Bandymų metodo žymė

	1.
	Pluoštinė sudėtis, %
	95 ± 3 % Poliesteris
5 ± 2 % Elastanas
	LST EN ISO 1833 arba kitas lygiavertis

	2.
	Paviršiaus tankis, g/m2
	68 - 120
	LST EN 12127 arba kitas lygiavertis

	3.
	Matmenų pokytis išskalbus ir išdžiovinus prie 40 °C, %
	± 2,0
	LST EN 5077 arba kitas lygiavertis

	4.
	Nusidažymo atsparumas, balais:
	

	4.1
	- sausai trinčiai
	≥ 3
	LST EN ISO 105-X12 arba kitas lygiavertis

	4.2
	- šlapiai trinčiai
	≥ 3
	LST EN ISO 105-X12 arba kitas lygiavertis

	5.
	Spalva
	Juoda
	



VANDENIUI NELAIDŽIOS MEDŽIAGOS TECHNINĖS CHARAKTERISTIKOS (ŠILTOS KELNĖS SU NUSEGAMOMIS PETNEŠOMIS)
3 lentelė
	Eil.
Nr.
	Rodiklio pavadinimas
	Rodiklio reikšmė
	Bandymų metodo žymuo

	1.
	Pluoštinė sudėtis, %
	100% poliesteris
	LST EN ISO 1833 arba kitas lygiavertis

	2. 
	Paviršinis tankis, g/m²
	100 ± 15
	LST EN 12127 arba kitas lygiavertis

	3.
	Atsparumas vandens prasiskverbimui, cm
	Prieš skalbimą ≥ 1400
Po 3-jų skalbimų (prie 40 °C) ≥ 1400;
	LST EN ISO 811 arba kitas lygiavertis

	4.
	Spalva
	Juoda



VYRIŠKŲ IR MOTERIŠKŲ ŠILTŲ KELNIŲ SU NUSEGAMOMIS PETNEŠOMIS BAZINIŲ DYDŽIŲ IŠMATAVIMŲ LENTELĖ
4 lentelė
	Eil. Nr.
	Matavimo vieta
	Kelnės (vyriškos) Reikšmė, cm
	Kelnės (moteriškos) Reikšmė, cm
	Leistini nukrypimai, cm

	
	Bazinis dydis
	104/182
	96/164
	

	1.
	½ Gaminio plotis per liemenį
	46,0
	43,0
	± 1

	2.
	½ Gaminio plotis per klubus
	60,0
	58,0
	± 1

	3.
	½ Klešnės plotis (šlaunies srityje, plačiausioje vietoje)
	35,0
	31,0
	± 1

	4.
	Gaminio ilgis nuo juosmens (matuojama šone, be juosmens)
	105,0
	96,5
	± 1

	5.
	Žingsnio siūlės ilgis
	85,0
	75,5
	± 1

	6.
	½ Klešnės plotis apačioje
	20.5
	20.0
	± 0,5


	
		
.

